Blaze7451/Wiki-th-20250601 huggingface dataset:
หมวดหมู่:เทศกาลโอลิมปิกฤดูร้อนเยาวชนยุโรป

หมวดหมู่:เทศกาลโอลิมปิกเยาวชนยุโรป
หมวดหมู่:การแข่งขันกีฬาหลายประเภท
ภาวะเสียภาษา

ภาวะเสียภาษา หรือ ภาวะเสียการสื่อความ () คือ ภาวะความบกพร่องที่ทำให้บุคคลไม่สามารถเข้าใจหรือสื่อสารด้วยภาษาได้ อันเป็นผลจากความเสียหายในบริเวณบางส่วนของสมองที่เจาะจง สาเหตุส่วนใหญ่ของภาวะดังกล่าวคือโรคหลอดเลือดสมองเฉียบพลันและการบาดเจ็บที่ศีรษะ นอกจากนี้ยังมีสาเหตุอื่น ๆ ที่พบได้น้อยกว่า เช่น เนื้องอกสมอง การติดเชื้อของสมอง หรือโรคสมองเสื่อมต่าง ๆ เป็นต้น

**หมายเหตุ**

**อ้างอิง**

**แหล่งข้อมูลอื่น**
  National Aphasia Association- Health/Conditions_and_Diseases/Communication_Disorders/Language_and_Speech/Aphasia/
หมวดหมู่:ภาวะเสียภาษา
หมวดหมู่:ความผิดปกติในการสื่อสาร
ฮันตูไอร์

ฮันตูไอร์ (Hantu Air), ปัวกาไอร์ (Puaka Air) หรือ มัมบังไอร์ (Mambang Air) เป็นคำมลายูที่ใช้เรียกผีหรือวิญญาณในน้ำ ตามความเชื่อแถบชายฝั่งทะเลของเอเชียตะวันออกเฉียงใต้ เป็นวิญญาณที่สิงสถิตอยู่ในแหล่งน้ำ เช่น แม่น้ำ ทะเล ทะเลสาบ หนองน้ำ หรือแม้แต่คูน้ำ แต่ไม่สามารถมองเห็นได้ มนุษย์สามารถสื่อสารกับฮันตูไอร์ได้ทั้งทางบวกและทางลบผ่านพิธีกรรมต่าง ๆ เช่น พิธีกรรม การสวด การใช้คาถา หรือแม้แต่การไล่ผี ฮันตูไอร์มักเกี่ยวข้องกับความฉิบหายของมนุษย์ เช่น คนสูญหาย คนจมน้ำ น้ำท่วม และเหตุการณ์เลวร้ายอื่น ๆ
ฮันตูไอร์เป็นที่มาของ ตราพระสมุทรเทวา อันเป็นตราสัญลักษณ์ของจังหวัดสตูล ด้วยนับถือว่าเป็นเทวดาผู้ปกป้องรักษามหาสมุทร โดยมีลักษณะเป็นรูปเทวดาประทับบนบัลลังก์หินเป็นวิมาน เบื้องหลังเป็นดวงอาทิตย์อัสดง ซึ่งสื่อถึงมหาสมุทรอินเดีย

**อ้างอิง**
หมวดหมู่:ญิน
หมวดหมู่:ผีมลายู
หมวดหมู่:คติชนอินโดนีเซีย
หมวดหมู่:พรายน้ำ
มอร์เบียส (ภาพยนตร์)

มอร์เบียส (Morbius) เป็นภาพยนตร์ซูเปอร์ฮีโร่อเมริกันในปี 2022 ที่สร้างจากการ์ตูนของมาร์เวลเรื่อง มอร์เบียส, เดอะลิฟวิงแวมไพร์ ผลิตโดยโคลัมเบียพิคเจอร์สร่วมกับมาร์เวล จัดจำหน่ายโดยโซนี่พิกเจอร์สรีลีสซิง เป็นภาพยนตร์เรื่องที่สามในจักรวาลสไปเดอร์แมนของโซนี่ กำกับการแสดงโดยดาเนียล เอสปิโนซา เขียนบทโดยแมตต์ ซาซามาและเบิร์ก ชาร์ปเลส นำแสดงโดยจาเรด เลโทในบท ดร.ไมเคิล มอร์เบียส ร่วมด้วยแมตต์ สมิธ, อาเดรีย อาร์โฆนา, จาเรด แฮร์ริส, อัล มาดริกัล และไทรีส กิบสัน ในภาพยนตร์ มอร์เบียสกลายเป็นแวมไพร์ที่มีชีวิตหลังรักษาตัวเองจากโรคที่หายาก
มอร์เบียส ออกฉายในสหรัฐวันที่ 1 เมษายน 2022 ทำเงิน 163 ล้านดอลลาร์สหรัฐทั่วโลก จากทุนสร้าง 75–83 ล้านดอลลาร์สหรัฐ ภาพยนตร์ได้รับการตอบรับในแง่ลบจากนักวิจารณ์ ซึ่งวิจารณ์บทภาพยนตร์และเทคนิคพิเศษโดยเฉพาะในฉากระหว่างเครดิต อย่างไรก็ตามการแสดงของสมิธได้รับการชมเชย

**อินเทอร์เน็ตมีม**
มอร์เบียส เกิดเป็นอินเทอร์เน็ตมีม จำนวนมาก Polygon กล่าวว่าภาพยนตร์นี้ทำให้คนแห่มาดูเพื่อที่จะเกลียด (hate watch) มัน โดยมีผู้คนแชร์มีมชมเชยภาพยนตร์แบบเสียดสี หลังจากที่ภาพยนตร์เปิดตัว แฮชแท็ก #MorbiusSweep ที่กล่าวอ้างแบบประชดว่า มอร์เบียส เป็นภาพยนตร์ที่ทำเงินได้มากที่สุดตลอดกาล ก็กลายเป็นแฮชแท็กยอดนิยม บ้างก็กล่าวอ้างว่าภาพยนตร์ขายตั๋วได้หนึ่งล้านล้านใบ  หรือทำเงินได้มอร์บิลเลี่ยน (morbillion) เหรียญสหรัฐ 

**อ้างอิง**

**แหล่งข้อมูลอื่น**
หมวดหมู่:ภาพยนตร์ที่ออกฉายในปี พ.ศ. 2565
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในประเทศกรีซ
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ในจักรวาลสไปเดอร์-แมนของโซนี่
หมวดหมู่:ภาพยนตร์ไอแมกซ์
หมวดหมู่:ภาพยนตร์ข้ามฝั่ง
หมวดหมู่:อินเทอร์เน็ตมีมในปี พ.ศ. 2565
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
โรแลนด์ ทีอาร์-808

โรแลนด์ ทีอาร์-808 ริทึมคอมโพสเซอร์ (Roland TR-808 Rhythm Composer) หรือเรียกว่า 808 (อ่านว่า เอท-โอ-เอท) เป็นดรัมแมชชีนที่ผลิตโดยโรแลนด์คอร์ปอเรชัน ระหว่างปี ค.ศ. 1980 ถึง ค.ศ. 1983 เป็นหนึ่งในดรัมแมชชีนเครื่องแรกที่อนุญาตให้ผู้ใช้ตั้งโปรแกรมจังหวะได้แทนการใช้แพตเทิร์นพรีเซต ต่างจากคู่แข่งในขณะนั้น Linn LM-1 ราคาแพงกว่า 808 ที่สร้างเสียงโดยใช้การสังเคราะห์แบบแอนะล็อกมากกว่าการแซมเพิล
การเปิดตัวในตอนที่ดนตรีอิเล็กทรอนิกส์ยังไม่กลายเป็นกระแสหลักไม่เวลานั้น 808 ได้รับการวิจารณ์ที่หลากหลายถึงเสียงกลองที่ไม่สมจริงและความล้มเหลวในเชิงพาณิชย์ หลังจากผลิตไปประมาณ 12,000 เครื่อง โรแลนด์ได้หยุดการผลิต 808 หลังจากมีเซมิคอนดักเตอร์เข้ามาทำให้ไม่สามารถเติมสต็อกได้ ทำให้ ทีอาร์-909 รับช่วงต่อ ในปี ค.ศ. 1983
ในช่วงทศวรรษที่ 1980 808 ได้ดึงดูดสาวกในหมู่นักดนตรีใต้ดินในราคาที่จับต้องได้ในตลาดมือสอง ที่ใช้งานง่ายและเสียงที่แปลก โดยเฉพาะอย่างยิ่งเสียงกลองใหญ่ที่ลึก จนกลายเป็นรากฐานที่สำคัญของแนวเพลงอิเล็กทรอนิกส์ เพลงแดนซ์ และฮิปฮอป ที่ได้รับความนิยมในช่วงแรก เช่นเพลง "
แพลนเนตร็อก" (Planet Rock) ของ แอฟริกา แบมบาตา และ โซลโซนิกฟอร์ซ และ "เซ็กชวลฮีลลิง" (Sexual Healing) ของ มาร์วิน เกย์
ต่อมา 808 ถูกใช้มากกว่าดรัมแมชชีนเครื่องอื่น ความนิยมในฮิปฮอปทำให้เป็นหนึ่งในสิ่งประดิษฐ์ที่ทรงอิทธิพลที่สุดในเพลงสมัยนิยม เทียบได้กับผลกระทบของ เฟนเดอร์ สตราโตแคสเตอร์ ในเพลงร็อก เสียงของ 808 รวมอยู่ในซอฟต์แวร์ดนตรี และดรัมแมชชีนสมัยใหม่ที่ได้รับแรงบันดาลใจในการเลียนแบบการสร้างใหม่โดยจากงานที่ไม่มีใบอนุญาต

**อ้างอิง**
หมวดหมู่:ดรัมแมชชีน
โรแลนด์ ทีอาร์-909

โรแลนด์ ทีอาร์-909 ริทึมคอมโพสเซอร์ (Roland TR-909 Rhythm Composer) หรือเรียกว่า 909 (อ่านว่า ไนน์-โอ-ไนน์) เป็นดรัมแมชชีนที่ผลิตโดยโรแลนด์คอร์ปอเรชัน เปิดตัวในปี ค.ศ. 1983 ที่รับช่วงจากโรแลนด์ ทีอาร์-808 และเป็นดรัมแมชชีนเครื่องแรกที่ใช้ตัวอย่างเสียง เสียงบางอย่างได้ นอกจากยังเป็นเครื่องดรัมแมชชีนเครื่องแรกที่มีฟังก์ชัน MIDI ทำให้สามารถใช้กับอุปกรณ์อื่นได้ แม้ว่าจะล้มเหลวในยอดการขาย แต่ 909 ก็มีอิทธิพลต่อการพัฒนาแนวดนตรีอิเล็กทรอนิกส์แดนซ์ เช่น เทคโน เฮาส์ และแอซิด

**อ้างอิง**
หมวดหมู่:ดรัมแมชชีน
ไทมส์นิวโรมัน

ไทมส์นิวโรมัน (Times New Roman) เป็นไทป์เฟซเซริฟได้รับมอบหมายโดยหนังสือพิมพ์อังกฤษเดอะไทมส์ในปี 1931 และสร้างขึ้นโดยสแตนลีย์ มอร์ริสัน ที่ปรึกษาด้านศิลปะของบริษัทอุปกรณ์การพิมพ์โมโนไทพ์สาขาอังกฤษ ร่วมมือกับวิกเตอร์ ลาร์เดนท์ ศิลปินด้านอักษรในแผนกโฆษณาของเดอะไทมส์ ไทมส์นิวโรมันได้กลายเป็นหนึ่งในไทป์เฟซที่ได้รับความนิยมมากที่สุดตลอดกาลและติดตั้งบนคอมพิวเตอร์แบบตั้งโต๊ะส่วนใหญ่
เดอะไทมส์ได้ใช้ไทป์เฟซไทมส์นิวโรมันเป็นเวลา 40 ปี แต่เทคนิคการผลิตใหม่และรูปแบบที่เปลี่ยนจากบรอดชีตเป็นแท็บลอยด์ในปี 2004 ส่งผลให้มีการสลับไทป์เฟซรวมห้าครั้งระหว่างปี 1972 ถึง 2007 อย่างไรก็ตาม แบบอักษรใหม่ทั้งหมดเป็นเพียงรูปแบบอื่น ๆ ของต้นฉบับไทมส์นิวโรมัน

**ดูเพิ่ม**
โจโมลฮารี
*แบบอักษรสติกซ์

**อ้างอิง**
หมวดหมู่:ไทป์เฟซของโมโนไทป์
หมวดหมู่:เดอะไทมส์
หมวดหมู่:ไทป์เฟซแบบมีเชิงหัวเลี้ยวหัวต่อ
ทางหลวงแผ่นดินหมายเลข 369

ทางหลวงแผ่นดินหมายเลข 369 หรือ ถนนเลี่ยงเมืองสิงห์บุรี เป็นทางหลวงแผ่นดินในตัว อำเภอเมืองสิงห์บุรี จังหวัดสิงห์บุรี มีระยะทางสั้น ๆ ตลอดทั้งสาย 1.434 กิโลเมตร เป็นถนนขนาด 4 - 6 ช่องจราจรไป-กลับ ตลอดทั้งสาย โดยเริ่มต้นที่แยกศาลหลักเมือง ตัดกับทางหลวงแผ่นดินหมายเลข 309 และ ทางหลวงแผ่นดินหมายเลข 311 แล้วไปสิ้นสุดที่แยกวีรชน ตัดกับทางหลวงแผ่นดินหมายเลข 3030 และ ทางหลวงชนบท สห.3026 เป็นเส้นทางในความรับผิดชอบของแขวงทางหลวงสิงห์บุรี

**รายชื่อทางแยก**

**แหล่งข้อมูลอื่น**
  ระบบสารสนเทศโครงข่ายทางหลวง date=2023-01-13  กรมทางหลวง กระทรวงคมนาคม
369
3-369
หมวดหมู่:ถนนในจังหวัดสิงห์บุรี
หมวดหมู่:ถนนวงแหวนและถนนเลี่ยงเมือง
วัดป่าห้วยลาด

วัดป่าห้วยลาด เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสานตม อำเภอภูเรือ จังหวัดเลย
วัดป่าห้วยลาดก่อตั้งขึ้นโดยหลวงปู่ชอบ ฐานสโม ศิษย์ของหลวงปู่มั่น ภูริทตฺโต ชาวบ้านได้เกิดความเลื่อมใสในปฏิปทาของหลวงปู่ชอบ จึงได้นิมนต์ท่านมาสร้างวัดแห่งนี้เมื่อ พ.ศ.2483่ อตั้งขึ้นเป็นสำนักสงฆ์แล้ว หลวงปู่ชอบได้พักอยู่ที่สำนักสงฆ์แห่งนี้ เพื่ออบรมธรรมะแก่ชาวบ้านห้วยลาดและหมู่บ้านใกล้เคียงระยะหนึ่ง จากนั้น ท่านจึงได้เดินทางจาริกธุดงค์ต่อไป
นับจากปี พ.ศ.2483 เป็นต้นมา สำนักสงฆ์ห้วยลาดได้มีครูบาอาจารย์ พระกรรมฐานสายพระอาจารย์มั่น ภูริทัตตโต มาพักเพื่อปฏิบัติธรรม เป็นประจำทุกปีมิได้ขาด เช่น หลวงปู่ลี กุสลธโล, หลวงปู่บุญฤทธิ์  ปัณฑิโต, พระอาจารย์จันทร์เรียน  คุณวโร, พระอาจารย์นิพนธ์ อภิปสันโน  เป็นต้น โดยระหว่างปี พ.ศ.2518 - พ.ศ.2520 พระอาจารย์จันทร์เรียนได้กลับมาอีกครั้ง และได้สร้างศาลาการเปรียญขึ้น เป็นพุทธสถานแบบชั่วคราว โดยได้จำพรรษาอยู่ 3 พรรษา  
ในปี พ.ศ.2537  พระอาจารย์อุทัย  ฌานุตฺตโม ลูกศิษย์ของพระราชนิโรธรังสีคัมภีรปัญญาวิศิษฎ์  (หลวงปู่เทสก์ เทสรังสี) ได้นำพาพุทธศาสนิกชนช่วยกันพัฒนาสำนักสงฆ์ห้วยลาด และดำเนินการขอจดทะเบียนตั้งวัด ได้รับหนังสือรับรองจากกรมการศาสนาที่ ศธ. 0303/1549 ลงวันที่ 12 กุมภาพันธ์ พ.ศ.2540 ได้รับพระราชทานวิสุงคามสีมา ในวันที่ 12 มิถุนายน พ.ศ.2542 โดยมีพระอาจารย์อุทัย ฌาณุตตโม เป็นเจ้าอาวาส 
จุดเด่นของวัด คือ มีประติมากรรมวิมุตติศิลป์ที่แฝงนัยยะ และปริศนาธรรม มากมายไม่ว่าจะเป็นรูปปั้น เจ้าแม่กวนอิม พระอินทร์  พญานาค ภายในวัดมีบ่อน้ำใหญ่อยู่ตรงกลาง ศาลาเฉลิมพระเกียรติ ที่ได้รับพระบรมราชานุญาตให้อัญเชิญพระปรมาภิไธยย่อ ภ.ป.ร. และพระนามาภิไธยย่อ ส.ก. ขึ้นประดับที่หน้าบัน ภายในศาลาเฉลิมพระเกียรติ มีพระประธานองค์สีขาวขนาดใหญ่ สูง 19 เมตร มีนามว่า พระสัพพัญญูรู้แจ้งสามแดนโลกธาตุ สร้างด้วยแร่แคลไซต์ ฉากด้านหลังองค์พระประธาน เป็นศิลปะลายไทยสีทองตัดกับพื้นสีเข้ม บริเวณด้านนอกศาลาเฉลิมพระเกียรติ มีรูปปั้นพญานาค 9 เศียร

**อ้างอิง**
ป่าห้วยลาด
หมวดหมู่:อำเภอภูเรือ
ทางหลวงแผ่นดินหมายเลข 3303

ทางหลวงแผ่นดินหมายเลข 3303 (สายบางระจัน – โพทะเล) เป็นทางหลวงแผ่นดินในจังหวัดสิงห์บุรี มีระยะทางตลอดทั้งสาย 10.812 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกบางระจัน ตัดกับทางหลวงแผ่นดินหมายเลข 3030 ในตำบลสิงห์ อำเภอบางระจัน ไปทางทิศตะวันตกเฉียงใต้ ข้ามแม่น้ำน้อย ผ่านตัวอำเภอบางระจัน และผ่านแยกไหสีหู ตัดกับ ทางหลวงแผ่นดินหมายเลข 3454 และผ่านแยกบ้านจ่า ตัดกับทางหลวงแผ่นดินหมายเลข 3252 ที่ตำบลหนองหญ้าไซ ไปสิ้นสุดที่แยกหนองลี ตัดกับทางหลวงแผ่นดินหมายเลข 3032 ในตำบลโพทะเล อำเภอค่ายบางระจัน เป็นเส้นทางในความรับผิดชอบของแขวงทางหลวงสิงห์บุรี

**รายชื่อทางแยก**

**แหล่งข้อมูลอื่น**
  ระบบสารสนเทศโครงข่ายทางหลวง date=2023-01-13  กรมทางหลวง กระทรวงคมนาคม
3303
4-3303
หมวดหมู่:ถนนในจังหวัดสิงห์บุรี
วัดภูผาดัก

วัดภูผาดัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผาตั้ง อำเภอสังคม จังหวัดหนองคาย มีพื้นที่ราว 15 ไร่
วัดภูผาดักตั้งวัดเมื่อ พ.ศ. 2480  ด้วยเหตุที่มีหน้าผาล้อมรอบชาวบ้านจึงเรียกกันว่า วัดผาดัก นอกจากวัดซึ่งเป็นสถานที่ปฏิบัติธรรมของพระภิกษุอาวุโสหลายท่าน เช่น หลวงปู่ผาง หลวงปู่เพชร หลวงปู่มั่น ฯลฯ วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552
บริเวณวัดยังมีลานซึ่งมีหินเก่าแก่อายุกว่า 210 ล้านปี ซึ่งเรียกกันว่า ลานหินปุ่ม และยังมีหน้าผาซึ่งมองเห็นทิวทัศน์ข้างล่างได้ 360 องศา บริเวณลานนี้มีก้อนหินขนาดย่อมก้อนหนึ่ง บริเวณหน้าก้อนกินมีรอยเท้าสองข้างฝังอยู่ในลานหิน สันนิษฐานกันว่าน่าจะเป็นรอยเท้าของหลวงปู่ผาง เมื่อครั้งที่ท่านได้มาจำพรรษาอยู่ที่วัดภูผาดักแห่งนี้ นอกจากนั้นยังมีต้นชิงชันซึ่งได้รับการลงทะเบียนเป็นรุกข มรดกของแผ่นดิน เมื่อ พ.ศ. 2562

**อ้างอิง**
ภูผาดัก
หมวดหมู่:อำเภอสังคม
วัดพระงาม

วัดพระงาม อาจหมายถึง- วัดพระงาม จังหวัดตรัง- วัดพระงาม จังหวัดนครปฐม- วัดพระงาม จังหวัดนครราชสีมา- วัดพระงาม อำเภอบางปะหัน จังหวัดพระนครศรีอยุธยา- วัดพระงาม ตำบลบ้านป้อม อำเภอพระนครศรีอยุธยา จังหวัดพระนครศรีอยุธยา- วัดพระงาม (วัดร้าง) ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา
วัดพระงาม (ตำบลคลองสระบัว)

วัดพระงาม หรือ วัดชะราม เป็นโบราณสถานร้างอยู่ในกลุ่มโบราณสถานคลองสระบัว ตั้งอยู่หมู่ที่ 4 ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา น่าจะถูกทิ้งร้างไปเมื่อคราวเสียกรุงครั้งที่ 2 ในปี พ.ศ. 2310
ไม่ปรากฏหลักฐานทางเอกสารเกี่ยวกับวัดพระงาม จากหลักฐานการขุดแต่งพบว่าวัดพระงามมีผังตามที่นิยมในสมัยอยุธยาตอนต้น คือ หันหน้าไปทางทิศตะวันออก ขอบเขตของวัด กำหนดจากคูน้ำล้อมรอบทุกด้าน มีเจดีย์แปดเหลี่ยมประธานอยู่หน้าอุโบสถซึ่งสันนิษฐานว่าถูกดัดแปลงมาจากวิหาร เจดีย์ทรงกลมตั้งอยู่บนฐานสี่เหลี่ยมซ้อนอยู่บนฐานแปดเหลี่ยม มีร่องรอยการพอกเจดีย์ชั้นหนึ่งแต่ไม่ได้ทำให้เปลี่ยนรูปร่าง รูปแบบเจดีย์สมัยยอยุธยาตอนต้นและสืบต่อมาถึงอยุธยาตอนปลาย อุโบสถยกพื้นมีฐานรอบอาคาร มีร่องรอยการสร้างทับอาคารเดิม
จากการขุดแต่งพบโบราณวัตถุจำนวนมาก เช่น ส่วนประกอบสถาปัตยกรรมประเภทดินเผาปูนปั้น และโลหะ กระเบื้องมุงหลังคา ลวดลายปูนปั้นรูปนาค เทวดา เทพนม ตะปูจีน ฯลฯ พบส่วนหน้าตักของพระประธาน พระพุทธรูปสำริดทรงเครื่องปางสมาธิ พบเครื่องมือเครื่องใช้ เช่น สิ่ว ผอบ หม้อก้นกลม เศษภาชนะดินเผาเนื้อแกร่งจากแหล่งเตาบ้านบางปูน เตาแม่น้ำน้อย เตาศรีสัชนาลัย เตาสุโขทัย พบเครื่องถ้วยจีน สมัยราชวงศ์หยวนและราชวงศ์หมิง เครื่องถ้วยเวียดนามและญี่ปุ่น
จุดเด่นของวัดคือซุ้มประตูวัดที่โอบรอบด้วยต้นโพธิ์ จนได้รับการขนานนามว่า ประตูแห่งกาลเวลา ซึ่งแสงอาทิตย์จะสาดส่องผ่านซุ้มประตู เมื่อวันที่ 11 เมษายน 2562 กรมส่งเสริมวัฒนธรรม กระทรวงวัฒนธรรม ได้ประกาศคัดเลือกให้ต้นโพธิ์วัดพระงาม เป็นหนึ่งในต้นไม้ รุกข มรดกของแผ่นดินประจำปีงบประมาณ พ.ศ. 2562

**อ้างอิง**
พระงาม
หมวดหมู่:รายการโทรทัศน์ที่มีฉากในสหราชอาณาจักร

ส
ส
หมวดหมู่:ธุรกิจโทรทัศน์ในสหราชอาณาจักร
ส
ส
หมวดหมู่:สหราชอาณาจักรในบันเทิงคดี
หมวดหมู่:รายการโทรทัศน์ที่มีฉากในประเทศอังกฤษ

อ
อ
หมวดหมู่:ธุรกิจโทรทัศน์ในประเทศอังกฤษ
อ
อ
หมวดหมู่:ประเทศอังกฤษในบันเทิงคดี
ทางหลวงแผ่นดินหมายเลข 3030

ทางหลวงแผ่นดินหมายเลข 3030 (สายดงมะขามเทศ – บางระจัน) เป็นทางหลวงแผ่นดินในจังหวัดสิงห์บุรี มีระยะทางตลอดทั้งสาย 9.645 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกดงมะขามเทศ ตัดกับทางหลวงแผ่นดินหมายเลข 309 ตำบลบางพุทรา อำเภอเมืองสิงห์บุรี ไปทางทิศตะวันตก ผ่านทางแยกวีรชน และตัดกับทางหลวงแผ่นดินหมายเลข 369 และ ทางหลวงชนบท สห.3026 และผ่านทางแยกบางระจัน ตัดกับทางหลวงแผ่นดินหมายเลข 3303 แล้วผ่านหน้าที่ว่าการอำเภอบางระจัน ไปสิ้นสุดที่ทางหลวงชนบท สห.4035 (เลยแยกบางระจัน 500 เมตร) ในตำบลสิงห์ อำเภอบางระจัน เป็นเส้นทางในความรับผิดชอบของแขวงทางหลวงสิงห์บุรี

**รายชื่อทางแยก**

**แหล่งข้อมูลอื่น**
  ระบบสารสนเทศโครงข่ายทางหลวง date=2023-01-13  กรมทางหลวง กระทรวงคมนาคม
3030
4-3030
หมวดหมู่:ถนนในจังหวัดสิงห์บุรี
หมวดหมู่:รายการโทรทัศน์ที่มีฉากบนเกาะ

หมวดหมู่:เกาะในบันเทิงคดี
หมวดหมู่:รายการโทรทัศน์แบ่งตามฉากการถ่ายทำทางภูมิศาสตร์
หมวดหมู่:ผลงานที่มีฉากบนเกาะ
โรแมนซ์ออฟเดอะทรีคิงดัมส์ III: ดรากอนออฟเดสตินี

โรแมนซ์ออฟเดอะทรีคิงดัมส์ III: ดรากอนออฟเดสตินี (italic=yes) เป็นเกมที่สามในซีรีส์โรแมนซ์ออฟเดอะทรีคิงดัมส์ของวิดีโอเกมวางแผนผลัดกันเล่นที่ผลิตโดยบริษัทโคเอ และอิงจากนวนิยายอิงประวัติศาสตร์เรื่องสามก๊ก เวอร์ชันนี้เผยแพร่ในเทวีปอเชียและอเมริกาเหนือสำหรับพีซี, ซูเปอร์แฟมิคอม และเมกาไดรฟ์ นอกจากนี้ ยังเป็นเกมซูเปอร์แฟมิคอมเกมเดียวที่ได้รับการแปลเป็นภาษาจีนอย่างสมบูรณ์

**รูปแบบการเล่น**
อินเทอร์เฟซที่ไม่ใช่การรบ
เมื่อเริ่มเกม ผู้เล่นเลือกจากหนึ่งในหกสถานการณ์ที่กำหนดรูปแบบเริ่มต้นของกำลังในจีนสมัยโบราณ สถานการณ์แสดงให้เห็นภาพความจงรักภักดีและดินแดนที่ควบคุมโดยขุนศึกอย่างคร่าว ๆ ตามนวนิยาย แม้ว่ารูปแบบการเล่นจะไม่เป็นไปตามเหตุการณ์ในนวนิยายหลังจากที่เกมเริ่มต้น
หกสถานการณ์ และขุนศึกที่ปรากฏในแต่ละรายการ มีดังนี้:
# อาณาจักรแห่งความหวาดกลัวของตั๋งโต๊ะ (ค.ศ. 189)
# เหล่าขุนศึกต่อสู้เพื่ออำนาจ (ค.ศ. 194)
# เล่าปี่หาที่พักพิงในอำเภอซินเหย่ (ค.ศ. 201)
# การปรากฏตัวของมังกรหลับ (ค.ศ. 208)
# กำเนิดสามก๊ก (ค.ศ. 221)
# เกียงอุยสืบทอดมรดกของขงเบ้ง (ค.ศ. 235)
ส่วนเวอร์ชันพีซี-เอนจิน ซีดี-รอม ได้รวมถึงสถานการณ์เพิ่มเติม คือ:- กบฏโพกผ้าเหลือง (ค.ศ. 184)
หลังจากเลือกสถานการณ์แล้ว ผู้เล่นทั้งหลายจะตัดสินว่าขุนศึกคนใดที่พวกเขาจะควบคุม เหล่าตัวละครที่กำหนดเองอาจแทรกซอนเข้าไปในดินแดนที่ไม่มีกองกำลังอื่นครอบครอง ซึ่งเกมนี้มีเมืองต่าง ๆ ทั้งหมด 46 เมือง และมีตัวละครที่ไม่ซ้ำกันหลายร้อยตัว ตัวละครแต่ละตัวมีค่าสถิติหลายค่า ได้แก่ ความสามารถในการทำสงคราม, ข่าวกรอง, การเมือง, ความสามารถพิเศษ, การบัญชาการทางบก, การบัญชาการทางเรือ
ผู้เล่นชนะเกมด้วยการพิชิตดินแดนทั้งหมดในประเทศจีน ซึ่งทำได้โดยการควบคุมทุกเมืองบนแผนที่

**การตอบรับ**
นิตยสารคอมพิวเตอร์เกมมิงเวิลด์ได้ระบุในเดือนเมษายน ค.ศ. 1994 ว่าโรแมนซ์ออฟเดอะทรีคิงดัมส์ III นำเสนอยุคของประวัติศาสตร์จีนที่ "ยอดเยี่ยม" โดยยกย่องรายละเอียดของเกม และตัวเลือกการเล่นที่ยืดหยุ่น ส่วนนิตยสารเมกะกล่าวถึงเกมนี้ว่า "แปลก, ห่างเหิน แต่สุดท้ายก็ทำให้ติดได้"

**อ้างอิง**

**แหล่งข้อมูลอื่น**
  Japan Gamecity RTK3 page- name=Romance of the Three Kingdoms III
หมวดหมู่:วิดีโอเกมที่ออกวางจำหน่ายในปี พ.ศ. 2535
หมวดหมู่:โรแมนซ์ออฟเดอะทรีคิงดัมส์ (ชุดวิดีโอเกม)
หมวดหมู่:เกมสำหรับเอฟเอ็ม ทาวส์
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมภาคต่อ
หมวดหมู่:วิดีโอเกมมหายุทธศาสตร์
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน
หมวดหมู่:เกมสำหรับเทอร์โบกราฟซ์-ซีดี
หมวดหมู่:วิดีโอเกมที่พัฒนาขึ้นในประเทศญี่ปุ่น
ทางหลวงชนบท สห.3026

ทางหลวงชนบท สห.3026 สายแยกทางหลวงหมายเลข 311 (กม.ที่ 27+960) - แยกทางหลวงหมายเลข 3030 (กม.ที่ 1+000) หรือ ถนนวีรชน เป็นทางหลวงชนบทในจังหวัดสิงห์บุรี มีระยะทางทางตลอดทั้งสาย 5.6 กิโลเมตร เป็นถนนขนาด 4-6 ช่องจราจรไป-กลับ ตลอดทั้งสาย โดยถนนสายนี้เริ่มต้นที่แยกม่วงหมู่ ตัดกับทางหลวงแผ่นดินหมายเลข 311 ในตำบลม่วงหมู่ อำเภอเมืองสิงห์บุรี ไปทางทิศตะวันตก ข้ามแม่น้ำเจ้าพระยา ผ่านแยกวัดสว่างอารมณ์ ตัดกับทางหลวงแผ่นดินหมายเลข 309 และผ่านทางแยกสาธารณสุข ตัดกับทางหลวงแผ่นดินหมายเลข 3032 และสิ้นสุดที่ทางแยกวีรชน ตัดกับทางหลวงแผ่นดินหมายเลข 369 และทางหลวงแผ่นดินหมายเลข 3030 โดยเป็นเส้นทางในความรับผิดชอบของแขวงทางหลวงชนบทสิงห์บุรี

**ประวัติ**
ทางหลวงชนบท สห.3026 สร้างขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลม่วงหมู่ และตำบลต้นโพธิ์ อำเภอเมืองสิงห์บุรี จังหวัดสิงห์บุรี พ.ศ. 2540โดยมีชื่อโครงการว่า ถนน สาย จ ผังเมืองรวมเมืองสิงห์บุรี โดยมีจุดเริ่มต้นที่แยกทางหลวงแผ่นดินหมายเลข 311 ที่ตำบลม่วงหมู่ แล้วไปสิ้นสุดที่แยกทางหลวงแผ่นดินหมายเลข 3032 บริเวณใกล้กับสำนักงานสาธารณสุขจังหวัดสิงห์บุรี รวมระยะทางในช่วงแรกประมาณ 3.450 กิโลเมตร
ต่อมาใน พ.ศ. 2548 ได้มีการก่อสร้างส่วนต่อขยายเพิ่มเติมของโครงการดังกล่าว ตามพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลต้นโพธิ์ และตำบลบางกระบือ อำเภอเมืองสิงห์บุรี จังหวัดสิงห์บุรี พ.ศ. 2548 ดำเนินการก่อสร้างโดย กรมทางหลวงชนบท โดยมีจุดเริ่มต้นโครงการต่อจากโครงการถนนสาย จ ผังเมืองรวมเมืองสิงห์บุรี เดิม ที่แยกทางหลวงแผ่นดินหมายเลข 3032 บริเวณใกล้กับสำนักงานสาธารณสุขจังหวัดสิงห์บุรี แล้วไปบรรจบทางหลวงแผ่นดินหมายเลข 3030 ที่บริเวณแยกวีรชนในปัจจุบัน ระยะทางประมาณ 2.150 กิโลเมตร

**รายชื่อทางแยก**

**อ้างอิง**

**แหล่งข้อมูลอื่น**
  DRR MAP date=2018-04-14  กรมทางหลวงชนบท กระทรวงคมนาคม
ทางหลวงชนบท สห.3026
สห.3026
สีสุวัตถิ์ กุสุมะ นารีรัตนา

นักองค์มะจะ สีสุวัตถิ์ กุสุมะ นารีรัตนา (เขมร: ស៊ីសុវតិ្ថ កុសុម៉ា ណារីរតនា) พระธิดาในพระองค์เจ้าสีสุวัตถิ์ ดวงสาราวัณ กับพระองค์เจ้านโรดม รังสี จันทร์ดารา เจ้าหญิงสีสุวัตถิ์ กุสุมะ นารีรัตนาทรงเป็นพระนัดดาในเจ้านโรดม จันทรังสี เป็นพระนัดดาใน พระบาทสมเด็จพระนโรดม สุรามฤต และทรงเป็นพระปนัดดาใน พระบาทสมเด็จพระสีสุวัตถิ์ มุนีวงศ์ และทรงสืบเชื้อสายมาจากทั้งสองสายราชสกุลคือ ราชสกุลนโรดม (ทางพระมารดา) และ ราชสกุลสีสุวัตถิ์ (ทางพระบิดา)
เจ้าหญิงสีสุวัตถิ์ กุสุมะ นารีรัตนา ทรงโปรดในการกุศล และเสด็จบำเพ็ญกุศลเป็นการส่วนพระองค์ทั้งในประเทศกัมพูชา และประเทศไทยบ่อยครั้ง และมีข่าวว่าพระองค์ทรงเป็นเจ้าหญิงตัวปลอมและเป็นผู้แอบอ้างเป็นบุคคลชั้นสูง เพราะมีพระนามคล้ายกับ สมเด็จพระมหากษัตริยานีสีสุวัตถิ์มุนีวงศ์ กุสุมะนารีรัตน์สิรีวัฒนา (สีสุวัตถิ์ กุสุมะ) พระมารดาในพระบาทสมเด็จพระนโรดม สีหนุ ซึ่งสิ้นพระชนม์ไปแล้ว

**อ้างอิง**
หมวดหมู่:เจ้าหญิงกัมพูชา
หมวดหมู่:ราชสกุลนโรดม
หมวดหมู่:ราชสกุลสีสุวัตถิ์
หมวดหมู่:รายการโทรทัศน์ที่มีฉากในประเทศฝรั่งเศส

ฝ
หมวดหมู่:ธุรกิจโทรทัศน์ในประเทศฝรั่งเศส
ฝ
หมวดหมู่:ประเทศฝรั่งเศสในบันเทิงคดี
หมวดหมู่:รายการโทรทัศน์ที่มีฉากในประเทศเกาหลีใต้

ก
หมวดหมู่:ธุรกิจโทรทัศน์เกาหลีใต้
ก
หมวดหมู่:ประเทศเกาหลีใต้ในบันเทิงคดี
หมวดหมู่:รายการโทรทัศน์ที่มีฉากในประเทศแคนาดา

ค
หมวดหมู่:ธุรกิจโทรทัศน์ในประเทศแคนาดา
ค
หมวดหมู่:ประเทศแคนาดาในบันเทิงคดี
หมวดหมู่:รายการโทรทัศน์ที่มีฉากในประเทศเกาหลีเหนือ

ก
หมวดหมู่:ธุรกิจโทรทัศน์เกาหลีเหนือ
ก
หมวดหมู่:ประเทศเกาหลีเหนือในบันเทิงคดี
หมวดหมู่:รายการโทรทัศน์ที่มีฉากในประเทศออสเตรเลีย

ออสเตรเลีย
หมวดหมู่:ธุรกิจโทรทัศน์ในประเทศออสเตรเลีย
ออสเตรเลีย
หมวดหมู่:ประเทศออสเตรเลียในบันเทิงคดี
หมวดหมู่:รายการโทรทัศน์ที่มีฉากในประเทศอิตาลี

อ
หมวดหมู่:ธุรกิจโทรทัศน์ในประเทศอิตาลี
อ
หมวดหมู่:ประเทศอิตาลีในบันเทิงคดี
วายจีเอ็มเอ็ม

บริษัท วายจีเอ็มเอ็ม จำกัด (YG"MM) เป็นบริษัทจำกัดของประเทศไทย ที่ประกอบธุรกิจค่ายเพลง เกิดจากการร่วมทุนกันของสองค่ายเพลงคือ บริษัท จีเอ็มเอ็ม แกรมมี่ จำกัด (มหาชน) (ปัจจุบันโอนให้ บริษัท จีเอ็มเอ็ม มิวสิค จำกัด (มหาชน) ร่วมทุนแทนตามแผนการปรับโครงสร้างธุรกิจเพลง) ของประเทศไทย และวายจีเอนเตอร์เทนเมนต์ ของประเทศเกาหลีใต้ ในสัดส่วน 51% ต่อ 49% โดยได้จดทะเบียนก่อตั้งต่อกรมพัฒนาธุรกิจการค้า เมื่อวันที่ 8 เมษายน พ.ศ. 2564 ด้วยทุนจดทะเบียน 200 ล้านบาท สำนักงานของบริษัทตั้งอยู่ที่อาคารจีเอ็มเอ็ม แกรมมี่ เพลส มีผู้แทนจากจีเอ็มเอ็ม แกรมมี่ และวายจี ฝ่ายละ 3 คนเป็นกรรมการ
วายจีเอ็มเอ็มมีวัตถุประสงค์เพื่อพัฒนาศิลปินระดับโลกแบบครบวงจร นอกจากนี้ยังเพื่อจัดคอนเสิร์ต ละครเวที การแสดงต่าง ๆ หลังจากนั้นในวันที่ 27 กันยายน พ.ศ. 2564 ทางบริษัทได้เปิดรับออดิชั่นศิลปินไอดอลเป็นครั้งแรก ต่อมาวันที่ 21 มีนาคม พ.ศ. 2565 ได้เปิดโปรเจ็กต์ใหญ่ในชื่อ YG”MM Boy Audition 2022

**อ้างอิง**

**แหล่งข้อมูลอื่น**
 YGMMOFFICIAL- ygmm_official
หมวดหมู่:ค่ายเพลงไทย
หมวดหมู่:บริษัทไทยที่ก่อตั้งในปี พ.ศ. 2564
หมวดหมู่:ค่ายเพลงที่ก่อตั้งในปี พ.ศ. 2564
หมวดหมู่:บริษัทเกาหลีใต้ที่ก่อตั้งในปี พ.ศ. 2564
หมวดหมู่:ค่ายเพลงเกาหลีใต้
วัดพระงาม (จังหวัดตรัง)

วัดพระงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโพธิ์ อำเภอเมืองตรัง จังหวัดตรัง มีที่ดินตั้งวัด เนื้อที่ 7 ไร่ 1 งาน 8 ตารางวา
มีตำนานกล่าวว่านางเลือดขาวเป็นผู้สร้างวัดพระงามในพุทธศตวรรษที่ 15 (พ.ศ. 1493) ยุคสุโขทัย แต่หลักฐานที่ค้นพบจาก โบราณสถานและโบราณวัตถุบระบุว่า อยู่ในพุทธศตวรรษที่ 19–20 (พ.ศ. 1800) ยุคอยุธยาตอนต้น เมื่อสร้างวัดยังได้สร้างพระพุทธรูปไว้ในคราวเดียวกันกับที่สร้างวัดพระศรีสรรเพชญ์พุทธสิหิงค์ คือ พระงาม เป็นพระพุทธรูปปูนปั้นปางมารวิชัย มีลักษณะพิเศษคือ นิ้วพระหัตถ์ซ้ายมีหกนิ้ว มีพระพักตร์งามคล้ายหน้าผู้หญิง เรียกว่า พระพุทธรูปแบบหน้านาง จีงเรียกกันว่า "พระงาม" 
หนังสือ พระกัลปนาวัดหัวเมืองพัทลุง ระบุว่าแต่เดิมเป็นวัดร้างมาหลายครั้ง "มีพระมหาเถรสวรรค์ เป็นเจ้าอธิการวัด และหมื่นศรีศาสนาเป็นนายประเพณี มีข้าพระ 5 หัวงาน นางแมะหัวงาน 1 นางดำหัวงาน 1 นางคำทองหัวงาน 1 นางหงส์หัวงาน 1 นางแก้วหัวงาน 1 วัด" สำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2224 ได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2554

**อ้างอิง**
พระงาม
อัลตรามารีน

อัลตรามารีน (ultramarine) เป็นรงควัตถุสีน้ำเงินเข้มซึ่งเดิมได้จากการบดแลพิสแลซูลีเป็นผง คำว่าอัลตรามารีนมาจากภาษาละติน ultramarinus หมายถึงโพ้นทะเลเนื่องจากพ่อค้าชาวอิตาลีนำเข้าสารสีนี้มาจากเหมืองในอัฟกานิสถานช่วงคริสต์ศตวรรษที่ 14–15 การใช้อัลตรามารีนเป็นชื่อสีในภาษาอังกฤษเป็นครั้งแรกในค.ศ. 1598
องค์ประกอบหลักของอัลตรามารีนคือแร่ซีโอไลต์ที่มีพอลิซัลไฟด์ปริมาณเล็กน้อย พบในแลพิสแลซูลีซึ่งเป็นองค์ประกอบหนึ่งของแร่ลาซูไรต์ อัลตรามารีนเป็นสีน้ำเงินคุณภาพดีที่สุดและราคาสูงที่สุดในสมัยฟื้นฟูศิลปวิทยา จิตรกรมักใช้ลงสีเสื้อคลุมพระแม่มารีย์เพื่อสื่อถึงความศักดิ์สิทธิ์และนอบน้อม และยังคงมีราคาสูงมากจนกระทั่งมีการคิดค้นสีน้ำเงินสังเคราะห์โดยฌ็อง-บาติสต์ กีเมต์ในค.ศ. 1826 และคริสทีอัน เมลินในค.ศ. 1828

**การใช้ในงานศิลปะ**
อัลตรามารีนมาจากคำภาษาละตินกลาง ultramarinus แปลว่าโพ้นทะเลเนื่องจากนำเข้ามาจากทวีปเอเชียผ่านทางทะเล อัลตรามารีนเป็นรงควัตถุสีน้ำเงินที่ดีที่สุดและราคาสูงที่สุดในช่วงสมัยฟื้นฟูศิลปวิทยาเนื่องจากบดด้วยมือยากและมีเพียงแร่คุณภาพสูงสุดที่ให้สีน้ำเงินสด มีการปรับปรุงวิธีสกัดอัลตรามารีนในต้นคริสต์ศตวรรษที่ 13 ซึ่งบันทึกโดยเซนนิโน เซนนีนี จิตรกรชาวอิตาลีโดยนำสารพื้นผสมกับไข ยางไม้และน้ำมัน ก่อนห่อด้วยผ้าและนำไปนวดในสารละลายด่างเจือจางอย่างน้อยสามครั้ง ซึ่งในครั้งสุดท้ายจะได้สสารสีน้ำเงินจำนวนเล็กน้อย
จิตรกรใช้อัลตรามารีนอย่างแพร่หลายในคริสต์ศตวรรษที่ 14–15 เพื่อเสริมสีแดงชาดและทองในเอกสารตัวเขียนสีวิจิตรและจิตรกรรมแผง บางส่วนสงวนไว้ใช้เฉพาะกับเสื้อคลุมพระแม่มารีย์และพระกุมารเยซู บางครั้งศิลปินใช้อะซูไรต์ซึ่งมีราคาถูกกว่าแทนอัลตรามารีน แต่เมื่ออะซูไรต์ขาดตลาดในช่วงปลายคริสต์ศตวรรษที่ 16 ส่งผลให้ราคาอัลตรามารีนที่สูงอยู่แล้วยิ่งพุ่งสูงขึ้น
โยฮันเนิส เฟอร์เมร์ จิตรกรชาวดัตช์สมัยคริสต์ศตวรรษที่ 17 เป็นคนหนึ่งที่โดดเด่นในการใช้อัลตรามารีนในผลงาน เฟอร์เมร์ผสมอัลตรามารีนกับไวต์ลีดในการระบายสีผ้าโพกของหญิงสาวในภาพ สาวใส่ต่างหูมุก และใช้อัลตรามารีนกับกรีนเอิร์ธเพื่อระบายสีชุดหญิงสาวในภาพ สตรีกำลังยืนอยู่ที่เวอร์จินัล 

**อ้างอิง**
หมวดหมู่:รงควัตถุ
หมวดหมู่:อุปกรณ์และวัสดุสำหรับเขียนงานจิตรกรรม
หมวดหมู่:อะลูมิโนซิลิเกต
หมวดหมู่:ซีโอไลต์
หมวดหมู่:ซัลไฟด์
เอ็นบีเอ นัดชิงชนะเลิศ 2020

เอ็นบีเอ นัดชิงชนะเลิศ 2020 (2020 NBA Finals) เป็นการแข่งขันบาสเกตบอลนัดชิงชนะเลิศของสมาคมบาสเกตบอลแห่งชาติ (เอ็นบีเอ) ฤดูกาล 2019–20 ซึ่งลอสแอนเจลิสเลเกอส์จะแข่งขันกับไมแอมีฮีต โดยทั้งสองทีมเป็นทีมที่ชนะการแข่งขันรอบชิงชนะเลิศคอนเฟอเรนซ์ (ไมแอมีฮีตเป็นแชมป์สายตะวันออก และลอสแอนเจลิสเลเกอส์เป็นแชมป์สายตะวันตก) และทั้งสองทีมจะต้องแข่งขันในระบบ 4 ใน 7 นัด (หนึ่งทีมจะต้องชนะอย่างน้อยสี่นัด) โดยเริ่มการแข่งขันในวันที่ 30 กันยายนและสิ้นสุดในวันที่ 11 ตุลาคม ถ้าหากต้องมี 7 นัด
เมื่อวันที่ 11 มีนาคม ค.ศ. 2020 เอ็นบีเอได้ประกาศระงับฤดูกาลอย่างไม่มีกำหนด เนื่องจากการระบาดทั่วของโควิด-19 ซึ่งการแข่งขันจะจัดขึ้นช้ากว่าปกติประมาณสี่เดือนและจะแข่งขันกันเพียงสนามเดียว ที่ อีเอสพีเอ็นเวิลด์ไวด์ออฟสปอร์ตส์คอมเพล็กซ์ ใน เบย์เลก รัฐฟลอริดา 
ลอสแอนเจลิสเลเกอส์คว้าแชมป์เอ็นบีเอเป็นสมัยที่สิบเจ็ดและเป็นครั้งแรกในรอบสิบปีที่ได้แข่งในเอ็นบีเอ นัดชิงชนะเลิศ โดยเลอบรอน เจมส์ได้รับรางวัลผู้เล่นทรงคุณค่าในนัดชิงชนะเลิศของเอ็นบีเอ
ลอสแอนเจลิสเลเกอส์ชนะการแข่งขันนัดชิงชนะเลิศ 4-2 

**เส้นทางสู่นัดชิงชนะเลิศ**

**ผลการแข่งขันกันในฤดูกาลปกติ**

**สรุปผลการแข่งขัน**
 เวลาการแข่งขันในท้องถิ่น UTC−04:00 (ช้ากว่าไทย 11 ชั่วโมง)

**นัดแรก**

**นัดที่สอง**

**นัดที่สาม**

**นัดที่สี่**

**นัดที่ห้า**

**นัดที่หก**

**ผู้เล่น**

**ลอสแอนเจลิสเลเกอส์**

**ไมแอมีฮีต**

**อ้างอิง**

**แหล่งข้อมูลอื่น**
 2020 NBA Finals date=2020-10-07  at Basketball-Reference.com
หมวดหมู่:เอ็นบีเอ นัดชิงชนะเลิศ
หมวดหมู่:หมู่บ้านในประเทศจีน

หมวดหมู่:หมู่บ้านแบ่งตามประเทศ
หมวดหมู่:เขตการปกครองของประเทศจีน
หมวดหมู่:สถานที่ที่มีประชากรในประเทศจีน
จันซู เอิซบัย

จันซู เอิซบัย (Cansu Özbay; เกิดเมื่อวันที่ 17 ตุลาคม ค.ศ. 1996) เป็นนักวอลเลย์บอลหญิงชาวตุรกี เล่นอยู่ในตำแหน่งเซ็ตเตอร์ ปัจจุบันเล่นให้แก่สโมสรวาคึฟบังค์สปอร์คูลือบือและเป็นนักกีฬาทีมวอลเลย์บอลหญิงทีมชาติตุรกี
หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:บุคคลจากอิสตันบูล
หมวดหมู่:นักวอลเลย์บอลหญิงชาวตุรกี
หมวดหมู่:ผู้จัดการทีมสโมสรฟุตบอลฮัดเดอส์ฟีลด์ทาวน์

ฮัดเดอส์ฟีลด์
หมวดหมู่:สโมสรฟุตบอลฮัดเดอส์ฟีลด์ทาวน์
หมวดหมู่:ผู้จัดการทีมสโมสรฟุตบอลแบล็กเบิร์นโรเวอส์

แบล็กเบิร์น
หมวดหมู่:สโมสรฟุตบอลแบล็กเบิร์นโรเวอส์
หมวดหมู่:ผู้จัดการทีมสโมสรฟุตบอลคาร์ดิฟฟ์ซิตี

คาร์ดิฟฟ์
คาร์ดิฟฟ์
หมวดหมู่:สโมสรฟุตบอลคาร์ดิฟฟ์ซิตี
ยออันนา วอวอช

ยออันนา วอวอช (Joanna Wołosz; เกิดเมื่อวันที่ 7 เมษายน ค.ศ. 1990) เป็นนักวอลเลย์บอลหญิงชาวโปแลนด์ เล่นในตำแหน่งเซ็ตเตอร์ ปัจจุบันเล่นให้กับสโมสรวอลเลย์บอลอีโมโกวอลเลย์ในประเทศอิตาลี และวอลเลย์บอลหญิงทีมชาติโปแลนด์ โดยติดทีมชาติครั้งแรกในการแข่งขันวอลเลย์บอลหญิงชิงแชมป์โลก 2010 ที่ประเทศญี่ปุ่น
หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่
หมวดหมู่:บุคคลจากแอลบล็องก์
หมวดหมู่:นักวอลเลย์บอลหญิงชาวโปแลนด์
หมวดหมู่:"กลุ่มชาติพันธุ์ที่เกี่ยวข้อง" ต้องการการยืนยัน

นี่คือหมวดหมู่การบำรุงรักษาชั่วคราวสำหรับ วิกิพีเดีย:โครงการวิกิชาติพันธุ์ เพื่อติดตามงานบำรุงรักษาเกี่ยวกับ :แม่แบบ:กล่องข้อมูล กลุ่มชาติพันธุ์ จากการกำหนดในการอภิปรายที่โครงการวิกิภาษาอังกฤษ (:en:Wikipedia talk:WikiProject Ethnic groups# และ :en:Wikipedia talk:WikiProject Ethnic groups#"related groups" info removed from infobox#Scrap the infobox) ในบางกรณีในอดีตอาจมีการแทรกข้อมูลที่ไม่น่าเชื่อถือและงานค้นคว้าต้นฉบับลงในกล่องข้อมูล โดยเกี่ยวกับเขตข้อมูล "กลุ่มชาติพันธุ์ที่เกี่ยวข้อง" ซึ่งเคยเป็นส่วนบังคับของแม่แบบในอดีต
ผู้เขียนควรตรวจสอบการใช้งานกล่องข้อมูล และนำเนื้อหาที่น่าสงสัยออกจากเขตข้อมูลหากเนื้อหานั้นที่มาที่ไม่เหมาะสม หรือการพิจารณาที่นำไปสู่การรวมหรือยกเว้นบางกลุ่มในเขตข้อมูลนั้นขึ้นอยู่กับ งานค้นคว้าต้นฉบับ ถ้ามีข้อพิจารณาที่ต้องถ่วงน้ำหนักเกณฑ์ที่แตกต่างกันเกี่ยวกับ "ความเกี่ยวข้อง" ในกรณีเช่นนี้ผู้เขียนควรลบเขตข้อมูลนี้ออก และแทนที่โดยรวมการอภิปรายที่มีแหล่งข้อมูลที่ดีเกี่ยวกับประเด็น "ความเกี่ยวข้อง" กับกลุ่มหนึ่ง ๆ ในเนื้อหาของบทความ
หมวดหมู่นี้จะติดตามหน้าทั้งหมดในปัจจุบันที่ใช้เขตข้อมูล related ในกล่องข้อมูลกลุ่มชาติพันธุ์ เมื่อเนื้อหาของเขตข้อมูลนั้นได้รับการตรวจสอบและผู้เขียนรู้สึกมั่นใจว่าถูกต้องแล้วสามารถเปลี่ยนชื่อเขตข้อมูลเป็น related-c (เช่น ยืนยัน) ซึ่งหน้าจะถูกลบออกจากหมวดหมู่นี้
หมวดหมู่:กล่องข้อมูลที่ต้องการเก็บกวาด
หมวดหมู่:บทความกลุ่มชาติพันธุ์ที่ต้องการการดูแล
ฟุตบอลโลก 2022 กลุ่มเอ

กลุ่มเอของฟุตบอลโลก 2022 ลงเล่นตั้งแต่วันที่ 21 ถึง 29 พฤศจิกายน ค.ศ. 2022 กลุ่มนี้ประกอบด้วยกาตาร์ (เจ้าภาพ), เอกวาดอร์, เซเนกัล และเนเธอร์แลนด์ ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย

**ทีม**
หมายเหตุ

**ตารางคะแนน**
ในรอบ 16 ทีมสุดท้าย:- ทีมชนะเลิศของกลุ่มเอ เนเธอร์แลนด์ จะได้แข่งกับทีมรองชนะเลิศของกลุ่มบี, สหรัฐ- ทีมรองชนะเลิศของกลุ่มเอ เซเนกัล จะได้แข่งกับทีมชนะเลิศของกลุ่มบี, อังกฤษ

**นัด**
เวลาที่ระบุไว้คือเวลามาตรฐานอาระเบีย (UTC+3) ซึ่งเป็นเวลาท้องถิ่น

**กาตาร์ พบ เอกวาดอร์**
ทั้งสองทีมเคยพบกันมาทั้งหมดสามครั้ง ครั้งล่าสุดที่พบกันคือใน ค.ศ. 2018 โดยกาตาร์ชนะในเกมกระชับมิตร 4–3 นี่เป็นการพบกันครั้งแรกอย่างเป็นทางการของพวกเขา
300px

**เซเนกัล พบ เนเธอร์แลนด์**
300px

**กาตาร์ พบ เซเนกัล**
300px

**เนเธอร์แลนด์ พบ เอกวาดอร์**
300px

**เอกวาดอร์ พบ เซเนกัล**
300px

**เนเธอร์แลนด์ พบ กาตาร์**
300px

**ระเบียบวินัย**
ใบเหลืองแรก: ลบ 1 คะแนน;
*ใบแดงทางอ้อม (ใบเหลืองใบที่สอง): ลบ 3 คะแนน;
*ใบแดงโดยตรง: ลบ 4 คะแนน;
*ใบเหลืองและใบแดงโดยตรง: ลบ 5 คะแนน

**อ้างอิง**

**แหล่งข้อมูลอื่น**
หมวดหมู่:ฟุตบอลโลก 2022
ฟุตบอลโลก 2022 กลุ่มบี

กลุ่มบีของฟุตบอลโลก 2022 ลงเล่นตั้งแต่วันที่ 21 ถึง 29 พฤศจิกายน ค.ศ. 2022 กลุ่มนี้ประกอบด้วยอังกฤษ, อิหร่าน, สหรัฐ และเวลส์ ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย

**ทีม**
หมายเหตุ

**ตารางคะแนน**
ในรอบ 16 ทีมสุดท้าย:- ทีมชนะเลิศของกลุ่มบี อังกฤษ จะได้แข่งกับทีมรองชนะเลิศของกลุ่มเอ, เซเนกัล- ทีมรองชนะเลิศของกลุ่มบี สหรัฐ จะได้แข่งกับทีมชนะเลิศของกลุ่มเอ, เนเธอร์แลนด์

**นัด**
เวลาที่ระบุไว้คือเวลามาตรฐานอาระเบีย (UTC+3) ซึ่งเป็นเวลาท้องถิ่น

**อังกฤษ พบ อิหร่าน**
300px

**สหรัฐ พบ เวลส์**
300px

**เวลส์ พบ อิหร่าน**
300px

**อังกฤษ พบ สหรัฐ**
300px

**เวลส์ พบ อังกฤษ**
300px

**อิหร่าน พบ สหรัฐ**
300px

**ระเบียบวินัย**
ใบเหลืองแรก: ลบ 1 คะแนน;
*ใบแดงทางอ้อม (ใบเหลืองใบที่สอง): ลบ 3 คะแนน;
*ใบแดงโดยตรง: ลบ 4 คะแนน;
*ใบเหลืองและใบแดงโดยตรง: ลบ 5 คะแนน

**หมายเหตุ**

**อ้างอิง**

**แหล่งข้อมูลอื่น**
หมวดหมู่:ฟุตบอลโลก 2022
แม่แบบ:CSS image crop/doc

== การใช้งาน**

**ตัวอย่าง**
สร้างภาพตัดหยดน้ำเดียว: 
ภาพขนาดย่อของ ไฟล์ต้นฉบับ
*Offset: oTop and oLeft define the upper left corner of the cropped image
*Crop: cWidth and cHeight define the size of the cropped image
*Base Size: Offset and Crop are calculated as if the original file had the width bSize
In addition, the cropped image can have a caption-text and be positioned on the page:- Location= to position (center, right, left, none)- Description= to add a text to the caption
ฟุตบอลโลก 2022 กลุ่มซี

กลุ่มซีของฟุตบอลโลก 2022 ลงเล่นตั้งแต่วันที่ 22 ถึง 30 พฤศจิกายน ค.ศ. 2022 กลุ่มนี้ประกอบด้วยอาร์เจนตินา, ซาอุดีอาระเบีย, เม็กซิโก และโปแลนด์ ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย

**ทีม**
หมายเหตุ

**ตารางคะแนน**
ในรอบ 16 ทีมสุดท้าย:- ทีมชนะเลิศของกลุ่มซี, อาร์เจนตินา, จะได้แข่งกับทีมรองชนะเลิศของกลุ่มดี, ออสเตรเลีย- ทีมรองชนะเลิศของกลุ่มซี, โปแลนด์, จะได้แข่งกับทีมชนะเลิศของกลุ่มดี, ฝรั่งเศส

**นัด**
เวลาที่ระบุไว้คือเวลามาตรฐานอาระเบีย (UTC+3) ซึ่งเป็นเวลาท้องถิ่น

**อาร์เจนตินา พบ ซาอุดีอาระเบีย**
300px

**เม็กซิโก พบ โปแลนด์**
300px

**โปแลนด์ พบ ซาอุดีอาระเบีย**
300px

**อาร์เจนตินา พบ เม็กซิโก**
300px

**โปแลนด์ พบ อาร์เจนตินา**
300px

**ซาอุดีอาระเบีย พบ เม็กซิโก**
300px

**ระเบียบวินัย**
ใบเหลืองแรก: ลบ 1 คะแนน;
*ใบแดงทางอ้อม (ใบเหลืองใบที่สอง): ลบ 3 คะแนน;
*ใบแดงโดยตรง: ลบ 4 คะแนน;
*ใบเหลืองและใบแดงโดยตรง: ลบ 5 คะแนน

**หมายเหตุ**

**อ้างอิง**

**แหล่งข้อมูลอื่น**
หมวดหมู่:ฟุตบอลโลก 2022
ฟุตบอลโลก 2022 กลุ่มดี

กลุ่มดีของฟุตบอลโลก 2022 ลงเล่นตั้งแต่วันที่ 22 ถึง 30 พฤศจิกายน ค.ศ. 2022 กลุ่มนี้ประกอบด้วยฝรั่งเศส, ออสเตรเลีย, เดนมาร์ก และตูนิเซีย ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย

**ทีม**
หมายเหตุ

**ตารางคะแนน**
ในรอบ 16 ทีมสุดท้าย:- ทีมชนะเลิศของกลุ่มดี, ฝรั่งเศส, จะได้แข่งกับทีมรองชนะเลิศของกลุ่มซี, โปแลนด์- ทีมรองชนะเลิศของกลุ่มดี, ออสเตรเลีย, จะได้แข่งกับทีมชนะเลิศของกลุ่มซี, อาร์เจนตินา

**นัด**
เวลาที่ระบุไว้คือเวลามาตรฐานอาระเบีย (UTC+3) ซึ่งเป็นเวลาท้องถิ่น

**เดนมาร์ก พบ ตูนิเซีย**
300px

**ฝรั่งเศส พบ ออสเตรเลีย**
300px

**ตูนิเซีย พบ ออสเตรเลีย**
300px

**ฝรั่งเศส พบ เดนมาร์ก**
300px

**ออสเตรเลีย พบ เดนมาร์ก**
300px

**ตูนิเซีย พบ ฝรั่งเศส**
300px

**ระเบียบวินัย**
ใบเหลืองแรก: ลบ 1 คะแนน;
*ใบแดงทางอ้อม (ใบเหลืองใบที่สอง): ลบ 3 คะแนน;
*ใบแดงโดยตรง: ลบ 4 คะแนน;
*ใบเหลืองและใบแดงโดยตรง: ลบ 5 คะแนน

**อ้างอิง**

**แหล่งข้อมูลอื่น**
หมวดหมู่:ฟุตบอลโลก 2022
ซันเดย์มอร์นิง (เพลงมารูนไฟฟ์)

"ซันเดย์มอร์นิง" (Sunday Morning) เป็นเพลงของวงดนตรีแนวป็อปร็อกอเมริกัน มารูนไฟฟ์ ออกจำหน่ายวันที่ 8 พฤศจิกายน ค.ศ. 2004 เป็นซิงเกิลที่สี่จากอัลบั้มเปิดตัว ซองส์อะเบาต์เจน (2002) เพลงขึ้นอันดับที่ 31 ในสหรัฐ ถือเป็นซิงเกิลที่สี่ของมารูนไฟฟ์ที่ติดท็อป 40 และยังขึ้นอันดับที่ 27 ในสหราชอาณาจักรและออสเตรเลีย
มิวสิกวิดีโอเพลงกำกับโดยแอนดี เดลานีย์ และมอนตี ไวต์บลูม ถ่ายทำที่แอบบีย์โรดสตูดิโอและออตโตดินนิงเลานจ์ในลอนดอน แสดงมารูนไฟฟ์กำลังเล่นเพลงสลับกับฉากผู้คนกำลังร้องเพลงในร้านคาราโอเกะ

**อ้างอิง**
หมวดหมู่:เพลงของมารูนไฟฟ์
หมวดหมู่:ซิงเกิลในปี พ.ศ. 2547
หมวดหมู่:เพลงในปี พ.ศ. 2545
หมวดหมู่:เพลงที่ประพันธ์คำร้องโดยแอดัม เลอวีน
วัดจุกเฌอ

วัดจุกเฌอ จุก-กะ-เชอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านดอน ตำบลคลองจุกกระเฌอ อำเภอเมืองฉะเชิงเทรา จังหวัดฉะเชิงเทรา มีเนื้อที่ 21 ไร่ 3 งาน 15 ตารางวา
คำว่า จุกเฌอ มีความหมายว่า ต้นลำพูหรือต้นไม้ที่ให้แสงสว่างในยามค่ำคืน แม้ยามเดือนมืดก็ยังมีแสงสว่าง
ประวัติของวัดระบุว่าสร้างมาตั้งแต่สมัยพระเจ้าปราสาททองในสมัยกรุงศรีอยุธยา แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2332 แต่เดิมเป็นวัดป่า มีสิ่งก่อสร้างคืออุโบสถไม้เก่าและพระประธานองค์เก่าที่เป็นปูนปั้นก่ออิฐถือปูน ฐานชุกชีสูง ศิลปะอยุธยา ซึ่งต่อมาอิฐแดงที่ก่อหมดอายุจึงยุบลง จึงได้บรรจุเอาไว้ใต้ฐานพระประธานโบสถ์อุโบสถในปัจจุบัน วัดได้รับพระราชทานวิสุงคามสีมาครั้งแรกราว พ.ศ. 2409 แต่เดิมตั้งอยู่ริมแม่น้ำบางปะกงแต่เกิดการกัดเซาะของตลิ่งจึงได้ย้ายที่ตั้งวัดถึงสองครั้ง คือเมื่อ พ.ศ. 2409 และ พ.ศ. 2480 แล้วย้ายมาที่ตั้งปัจจุบันเมื่อ พ.ศ. 2504
อุโบสถหลังใหม่สร้างเมื่อ พ.ศ. 2475 โดยมีตระกูลนางส้มลิ้ม สาริกภูติ ร่วมกับหลวงฤทธิ์ณรงค์รอน (หลวงเจ๊ก แสงมณี แห่งคลองบางหลวง) พร้อมด้วยคุณนายพริ้ง คุณนายแจ่ม แสงมณี และศรัทธาญาติโยมทั้งหลายโดยการนำของพระอธิการแสง เจ้าอาวาสในขณะนั้น ทั้งยังหล่อพระประธานองค์ใหม่พร้อมทั้งพระโมคคัลลานะและพระสารีบุตร มีนามว่า หลวงพ่อโต สมปรารถนา ภายหลังได้รับบริจาคที่ดินจำนวน 343 ไร่ ที่ตำบลบึงเทพยา (ตำบลบางน้ำเปรี้ยว) อำเภอบางน้ำเปรี้ยว จังหวัดฉะเชิงเทรา ต่อมา ตระกูลของนายเซ้ นางจู ตระกูลโกมลภิส ได้ถวายที่ดินชายแม่น้ำทางด้านฝั่งซ้ายของวัดเพิ่มเติม เมื่อสร้างอุโบสถ ได้รับพระราชทานวิสุงคามสีมาเมื่อวันที่ 28 กุมภาพันธ์ พ.ศ. 2480
สิ่งศักดิ์สิทธิ์ในวัดคือท้าวเวสสุวรรณ 2 องค์ องค์ซ้ายมีนามว่า ท้าวรุ่งเรือง มีผิวกายสีม่วง องค์ขวามีนามว่า ท้าวร่ำรวย มีกายสีแดง ผู้ที่มามักจะขอเรื่องค้าขาย ขอให้ร่ำรวย และมักจะแก้บนด้วยการจุดประทัด ซึ่งต่อมาการแก้บนด้วยประทัดได้ระงับลงไป เนื่องจากมลภาวะทางเสียงและอากาศ หลวงพ่อช้างเจ้าอาวาสรูปปัจจุบันจึงเปลี่ยนมาเป็นการแก้บนด้วยข้าวสาร เพื่อนำข้าวสารไปบริจาคให้แก่ผู้ยากไร้และหน่วยงานการกุศลอื่นๆที่ต้องการ 
ปัจจุบันวัดจุกเฌอมีพระครูปลัดสุวัฒนอนุตตรคุณ (รณชัย เตชปญฺโญ) หรือหลวงพ่อช้าง เป็นเจ้าอาวาส ซึ่งเป็นผู้สร้างรูปปั้นท้าวเวสสุวรรณอันโด่งดัง

**อ้างอิง**
จุกเฌอ
วัดราชฐานหลวงหัวข่วง

วัดราชฐานหลวงหัวข่วง (Wat Ho Kong) เป็นวัดตั้งอยู่บริเวณวงเวียนกลางเมืองเชียงตุง อำเภอเชียงตุง รัฐฉาน ประเทศพม่า ที่ตั้งของวัดอยู่ใกล้กับข่วงหลวงหรือหอคำของเจ้าฟ้า คำว่า "ราชฐานหลวง" แสดงให้เห็นถึงฐานะของวัดหลวงที่องค์เจ้าฟ้าเป็นศาสนูปถัมภกและใช้จัดงานพระราชพิธีของราชสำนัก รวมถึงในอดีตเจ้าฟ้าเมืองเชียงตุง จะต้องผ่านการบวชเรียนทางธรรมที่วัดนี้ เช่น เจ้าฟ้ารัตนะก้อนแก้วอินแถลง เจ้าฟ้าก๋องไต และเจ้าฟ้าจายหลวง (เจ้าฟ้าองค์สุดท้ายของเชียงตุง) รวมถึงเจ้านายในราชวงศ์มังรายในเชียงตุงอีกหลายท่าน
จาก ตำนานเมืองเชียงตุง ระบุว่าเชียงตุงมีความสัมพันธ์กับอาณาจักรล้านนา ปรากฏหลักฐานว่ามีการเผยแพร่พุทธศาสนาจากล้านนาไปเชียงตุง 3 ครั้ง โดยในครั้งแรกเมื่อ พ.ศ. 1882 พญาผายูได้ส่งพญาเจ็ดพันตูซึ่งเป็นพระราชโอรสไปปกครองเมืองเชียงตุง ในครั้งนี้ทรงนำพระมหาเถระ 4 รูปไปด้วย หนึ่งในนั้น คือ พระธรรมไตรโลก ซึ่งมีการสร้างวัดหัวข่วงถวายพระธรรมไตรโลก
ภายในวิหารมีการลงรักปิดทองแบบวิหารลายคำบนแท่นพระประธาน เสา คาน รวมถึงภาพจิตรกรรมฝาผนังเรื่องเวสสันดรชาดกและมีพระพุทธรูปศิลปะเชียงแสนจำนวนหลายสิบองค์ ภายในวัดมีโรงเรียนพระปริยัติธรรม สมเด็จพระมหารัชมังคลาจารย์ รัฐเชียงตุง มูลนิธิหลวงพ่อวัดปากน้ำ ตั้งอยู่ภายในบริเวณวัด อาคารอเนกประสงค์เป็นศูนย์กลางการศึกษาพระปริยัติธรรม ซึ่งวัดพระธรรมกายและคณะศิษย์ได้รวบรวมปัจจัยเป็นเจ้าภาพสร้างอาคารหลังนี้

**อ้างอิง**
ราชฐานหลวงหัวข่วง
หมวดหมู่:สิ่งก่อสร้างในเชียงตุง
วัดพระเจ้าหลวง (เชียงตุง)

วัดพระเจ้าหลวง, วัดพระเจ้าหลวงระแข่ง หรือ วัดมหามัยมุนี (မဟာမြတ်မုနိဘုရား) เป็นวัดตั้งกลางวงเวียนกลางเมืองเชียงตุง อำเภอเชียงตุง รัฐฉาน ประเทศพม่า เป็นวัดที่ไม่มีพระสงฆ์จำพรรษา
วัดพระเจ้าหลวงเป็นที่ประดิษฐานพระพุทธรูป พระเจ้าหลวง หรือ พระเจ้าหลวงระแข่ง สร้างจำลองมาจากพระมหามัยมุนีที่อยู่ที่เมืองระแข่ง (ยะไข่) โดยเมื่อ พ.ศ. 2451 เจ้าฟ้าก้อนแก้วอินแถลง เจ้าฟ้าเมืองเชียงตุง เกิดความเลื่อมใสในพระแก้ว พระสาม พระกลาง ปรารถนาจะให้พระพุทธศาสนามีความรุ่งเรืองในเชียงตุง จึงปรึกษาสมเด็จอาชญธรรม วัดเชียงงาม อยากจะจำลองพระพุทธรูปองค์นี้ ซึ่งสมเด็จอาชญธรรมก็มีความเห็นพ้องด้วยและให้การสนับสนุน ต่อมา พ.ศ. 2454 เจ้าฟ้าหลวงเชียงตุงได้เรียกเสนาหลวงอุพอเหม่งและอุบันยา พระยาหลวง เป็นผู้แทนไปเชิญช่างมาออกแบบและหล่อพระเจ้าหลวง โดยมีนายอูทิพย์ ชาวไทใหญ่ เมืองมัณฑะเลย์ เป็นนายช่างจำลองแบบ 
พระพุทธรูปหล่อด้วยทองคำแท้หนัก 2.75 กิโลกรัม เงินแท้หนัก 72.2 กิโลกรัม และทองปัญจะโลหะจำนวนหนึ่ง จน พ.ศ. 2460 ได้อัญเชิญพระเจ้าหลวงองค์จำลองมาประดิษฐานในเมืองเชียงตุง เชื่อกันว่าเป็นองค์จำลองงดงามที่สุดในบรรดาองค์จำลองที่มีอยู่ในประเทศ เพราะประดับประดาด้วยเครื่องทรงอย่างวิจิตรบรรจงและมีพระพักตร์งดงาม มีพิธีล้างพระพักตร์เฉพาะวันพระ
พ.ศ. 2483 เจ้านางมหาเทวี เจ้านางจ่ายุ้นหอเชียงงาม มีความเลื่อมใสจึงรับเป็นเจ้าภาพบูรณะกระเบื้องบนหลังคาวัดพระเจ้าหลวง
วัดมีประเพณีตักบาตรวัดพระเจ้าหลวงในวันเพ็ญ ขึ้น 15 ค่ำ เดือนเกี๋ยง ของแต่ละปี (ตุลาคมถึงพฤศจิกายน)

**อ้างอิง**
พระเจ้าหลวง
หมวดหมู่:สิ่งก่อสร้างในเชียงตุง
ซีเอนนา

ซีเอนนา (sienna) เป็นรงควัตถุจากดินที่มีส่วนประกอบของไอเอิร์นออกไซด์และแมงกานีสออกไซด์ ซีเอนนาในสภาพธรรมชาติมีสีน้ำตาลเหลืองเรียกว่า ซีเอนนาดิบ (raw sienna) เมื่อผ่านความร้อนจะเปลี่ยนเป็นสีน้ำตาลแดงเรียกว่า ซีเอนนาเผา (burnt sienna) ซีเอนนามาจากสาธารณรัฐซีเอนาซึ่งผลิตสารสีนี้ในสมัยฟื้นฟูศิลปวิทยา ซีเอนนา โอเคอร์และอัมเบอร์เป็นสารสีแรก ๆ ที่มนุษย์ใช้ดังปรากฏในจิตรกรรมถ้ำจำนวนมาก ซีเอนนาเป็นหนึ่งในรงควัตถุสีน้ำตาลที่ศิลปินใช้แพร่หลายนับตั้งแต่สมัยฟื้นฟูศิลปวิทยา
คำว่าซีเอนนามาจากภาษาอิตาลี terra di Siena แปลว่า "ดินซีเอนา" การใช้ซีเอนนาเป็นชื่อสีในภาษาอังกฤษเป็นครั้งแรกในค.ศ. 1760

**เคมี**
ซีเอนนาเป็นดินที่มีส่วนประกอบของสินแร่เหล็กไอเอิร์นออกไซด์ที่เรียกว่าไลโมไนต์เช่นเดียวกับโอเคอร์และอัมเบอร์ ซีเอนนาในสภาพปกติมีสีน้ำตาลเหลืองและเข้มกว่าโอเคอร์เนื่องจากมีปริมาณแมงกานีสออกไซด์ประมาณ 5 เปอร์เซ็นต์ เมื่อผ่านความร้อนจะเปลี่ยนเป็นสีน้ำตาลแดงเกิดจากไอเอิร์นออกไซด์เปลี่ยนรูปเป็นฮีมาไทต์ ซีเอนนามีสีอ่อนกว่าอัมเบอร์เนื่องด้วยอัมเบอร์มีปริมาณแมงกานีสสูงกว่า (5–20 เปอร์เซ็นต์) ทำให้อัมเบอร์มีสีน้ำตาลเขียวหรือน้ำตาลเข้ม

**การใช้ในงานศิลปะ**
ซีเอนนาเป็นที่รู้จักและถูกใช้มาตั้งแต่สมัยโรมัน ในอดีตสาธารณรัฐซีเอนาผลิตซีเอนนาจากเหมืองดินในเมืองอาร์ซีรอสโซ (ปัจจุบันอยู่ในจังหวัดกรอสเซโต แคว้นตอสคานา) ซีเอนนา อัมเบอร์และโอเคอร์เป็นสีน้ำตาลมาตรฐานที่ศิลปินใช้ตั้งแต่คริสต์ศตวรรษที่ 16–19 จิตรกรสมัยบาโรก เช่น การาวัจโจและแร็มบรันต์เป็นที่รู้จักจากการใช้สีน้ำตาลที่หลากหลายรวมถึงสามเฉดนี้ในการสร้างสรรค์ผลงาน
ปัจจุบันมีการผลิตซีเอนนาในแคว้นซาร์ดิเนียและแคว้นซิซิลี รวมถึงจังหวัดอาร์แดนน์ในประเทศฝรั่งเศส ขณะที่พบแหล่งสำรองสำคัญที่เทือกเขาแอปพาเลเชียนในทวีปอเมริกาเหนือ ล่วงเข้าคริสต์ศตวรรษที่ 20 มีการผลิตสารสีจากไอเอิร์นออกไซด์สังเคราะห์เพื่อทดแทนของเดิมจากธรรมชาติ

**อ้างอิง**
หมวดหมู่:รงควัตถุ
หมวดหมู่:อุปกรณ์และวัสดุสำหรับเขียนงานจิตรกรรม
หมวดหมู่:สารประกอบเหล็ก
หมวดหมู่:สารประกอบแมงกานีส
แอ็นสท์ เอากุสท์ แห่งเบราน์ชไวค์-คาเลินแบร์ค

แอ็นสท์ เอากุสท์ แห่งเบราน์ชไวค์-คาเลินแบร์ค (Ernst August von Braunschweig-Calenberg) เป็นดยุกแห่งเบราน์ชไวค์-ลือเนอบวร์ค และเจ้าผู้ครองคาเลินแบร์ค ระหว่างปี 1679 ถึง 1698

**ประวัติ**
แอ็นสท์ เอากุสท์ ประสูติที่เมืองเฮิร์ซแบร์ค (ใกล้กับเกิททิงเงิน) ราชรัฐคาเลินแบร์ค เป็นโอรสองค์ที่สี่ของเจ้าชายเกออร์ค ดยุกแห่งเบราน์ชไวค์-คาเลินแบร์ค กับเจ้าหญิงอันนา เอเลโนเรอ แห่งเฮ็สเซิน-ดาร์มชตัท ในปี 1658 พระองค์สมรสกับเจ้าหญิงโซฟีแห่งฟัลทซ์ (หลานตาในพระเจ้าเจมส์ที่ 1 แห่งอังกฤษ) ที่เมืองไฮเดิลแบร์ค
ในปี 1679 โยฮัน ฟรีดริช ดยุกแห่งเบราน์ชไวค์-ลือเนอบวร์คและเจ้าผู้ครองคาเลินแบร์ค พระเชษฐาสิ้นพระชนม์ พระองค์จึงขึ้นสืบบัลลังก์ต่อจากพระเชษฐา หลังขึ้นเป็นดยุก พระองค์ก็ย้ายราชสำนักจากออสนาบรึคไปยังฮันโนเฟอร์ ต่อมาในปี 1692 แอ็นสท์ เอากุสท์ ได้รับการสถาปนาจากจักรพรรดิเลโอพ็อลท์ที่ 1 ให้เป็นเจ้านครรัฐผู้คัดเลือกแห่งฮันโนเฟอร์ แต่ยังไม่ผ่านการเห็นชอบโดยมหาสภาจักรวรรดิ พระองค์จึงเป็นว่าที่เจ้านครรัฐผู้คัดเลือก
แอ็นสท์ เอากุสท์ ดยุกแห่งเบราน์ชไวค์-ลือเนอบวร์ค สิ้นพระชนม์ในปี 1698 เจ้าชายเกออร์ค ลูทวิช พระโอรสองค์โตจึงขึ้นสืบบัลลังก์ ซึ่งต่อมาพระโอรสองค์นี้ได้ครองราชสมบัติบริเตนใหญ่ เป็นพระเจ้าจอร์จที่ 1 แห่งบริเตนใหญ่

**พระบุตร**
พระบุตรที่ประสูติแต่เจ้าหญิงโซฟีแห่งฟัลทซ์- เกออร์ค เอากุสท์ (1660–1727) กษัตริย์แห่งบริเตนใหญ่และไอร์แลนด์- ฟรีดริช เอากุสท์ (1661–1691)- มัคซีมีลีอาน วิลเฮล์ม (1666 1726)- โซฟี ชาร์ล็อทเทอ (1668–1705) สมรสกับพระเจ้าฟรีดริชที่ 1 แห่งปรัสเซีย- คาร์ล ฟิลลิพ (1669–1690)- คริสทีอัน ไฮน์ริช (1671–1703)- แอนสท์ เอากุสท์ (1674–1728) ดยุกแห่งยอร์กและออลบานี
พระบุตรที่เกิดแต่สนม คลารา เอลีซาเบ็ท ฟ็อน พลาเทิน- แอนสท์ เอากุสท์ ฟ็อน พลาเทิน (1674–1726)- โซฟี ชาร์ล็อทเทอ ฟ็อน พลาเทิน (1675–1725)

**อ้างอิง**
หมวดหมู่:บุคคลจากเกิททิงเงิน
หมวดหมู่:เจ้าชายเยอรมัน
หมวดหมู่:ราชวงศ์ฮันโนเฟอร์
หมวดหมู่:ผู้คัดเลือกแห่งแฮโนเวอร์
หมวดหมู่:ดยุกแห่งเบราน์ชไวค์-ลือเนอบวร์ค
เอเรนเดล

WHL0137-LS หรือ เอเรนเดล (Earendel แปลว่า “ดาวรุ่งอรุณ” ในภาษาอังกฤษเก่า) ค้นพบในปี 2022 คือ ดาวฤกษ์ที่ไกลที่สุดเท่าที่เคยพบจนถึงปัจจุบัน

**การค้นพบ**
รายงานการค้นพบดาวเอเรนเดลโดยกล้องโทรทรรศน์อวกาศฮับเบิลมีขึ้นเมื่อวันที่ 30 มีนาคม พ.ศ. 2565  จากปรากฎการณ์เลนส์ความโน้มถ่วง (gravitational lensing) ของกระจุกดาราจักรด้านหน้าที่ขยายแสงของดาวเอเรนเดล ซึ่งการจำลองด้วยคอมพิวเตอร์ชี้ว่าเกิดการขยายแสงให้สว่างขึ้นหนึ่งพันถึงสี่หมื่นเท่า โดยก่อนหน้านี้กล้องฮับเบิลได้พบแสงนี้แล้วเมื่อวันที่ 7 มิถุนายน 2016, 17 กรกฎาคม 2016, 4 พฤศจิกายน 2019 และ 27 พฤศจิกายน 2019
ดาวมีชื่ออย่างไม่เป็นทางการว่า เอเรนเดล ซึ่งมาจากชื่อภาษาอังกฤษเก่า แปลว่า “ดาวรุ่งอรุณ” (Morning Star) หรือ "Rising Light" นอกจากนี้ ยังคล้องกับชื่อ "เออาเรนดิล" ตัวละครลูกครึ่งเอลฟ์ในนวนิยายตำนานแห่งซิลมาริลของ เจ. อาร์. อาร์. โทลคีน ผู้เดินทางผ่านท้องฟ้าพร้อมกับอัญมณีที่เปล่งประกายราวกับดวงดาว ซึ่งนักดาราศาสตร์ของนาซา Michelle Thaller ยืนยันได้เจตนาอ้างอิงถึงตัวละครตัวนี้ของโทลคีน ส่วนดาราจักรที่เป็นทื่ตั้งของดาวดวงนี้มีชื่อเล่นว่า "Sunrise Arc"
มีการเสนอการสังเกตการณ์โดยฮับเบิลเพิ่มเติมเพื่อวิเคราะห์คุณสมบัติของดาวฤกษ์ยิ่งขึ้น รวมถึงการสำรวจโดยกล้องโทรทรรศน์อวกาศเจมส์ เวบบ์

**คุณสมบัติทางกายภาพ**
HR diagram)
คาดว่าแสงที่ตรวจพบจากเอเรนเดล ถูกปล่อยออกมาราว 900 ล้านปีหลังจากบิ๊กแบง ดาวดวงนี้วัดได้ว่ามีการเลื่อนไปทางแดง (redshift) ที่ 6.2±0.1 ซึ่งหมายความว่าแสงจากเอเรนเดลใช้เวลาเดินทาง 12.9 พันล้านปี ถึงโลก อย่างไรก็ตาม เนื่องจากการขยายตัวของเอกภพ ตำแหน่งของดาวที่สังเกตได้จึงอยู่ห่างออกไป 28 พันล้านปีแสงในปัจจุบัน  
เอเรนเดลน่าจะมีมวลประมาณ 50 ถึง 100 เท่าของมวลดวงอาทิตย์ เนื่องจากมวลของมันมาก ดาวจึงมีแนวโน้มที่จะระเบิดเป็นซุปเปอร์โนวาแล้วเพียงไม่กี่ล้านปีหลังจากการก่อตัว คาดว่ามีอุณหภูมิยังผลประมาณ 20,000 K (20,000 °C; 36,000 °F) 
เอเรนเดลอาจเป็นดาวฤกษ์ชนิด "Population III stars" ซึ่งหมายความว่าแทบไม่มีองค์ประกอบอื่นใดนอกจากไฮโดรเจนและฮีเลียม

**อ้างอิง**
หมวดหมู่:กลุ่มดาววาฬ
หมวดหมู่:กล้องโทรทรรศน์อวกาศฮับเบิล
พระอรุณ

อรุณ (अरुण) หรือ อรุณเทพบุตร เป็นคนบังคับม้าของพระอาทิตย์ (หรือสุริยะ) เทพเจ้าในศาสนาฮินดู โดยเป็นแสงสีแดงของอาทิตย์ที่กำลังขึ้น เขาเป็นบุตรชายของกัศยปะ นักปราชญ์พระเวท เกิดกับวินตา และเป็นพี่ชายของครุฑ พระอรุณมีบุตรสองคนคือสัมปาติและชฏายุ
พระอรุณยังปรากฏอยู่ในวรรณคดีและงานศิลป์ของศาสนาพุทธและเชน ชื่อวัดอรุณราชวรารามราชวรมหาวิหารของประเทศไทยก็ตั้งตามนามของเทพองค์นี้ และในประเทศไทย เคยมีการสร้างลวดลาย อรุณเทพบุตร โดยคณะราษฎร สำหรับประดับหน้าบันของพุทธสถานแทนลวดลายพระนารายณ์ทรงสุบรรณ หรือพระอินทร์ทรงช้างเอราวัณ ซึ่งเป็นศิลปะที่ยึดโยงกับพระราชอำนาจของพระมหากษัตริย์ไทย โดยลายอรุณเทพบุตรจะปรากฏเพียงครึ่งตัว มือทั้งสองถือแพนหางนกยูงสื่อถึงความเป็นสารถี คาดว่าลวดลายนี้น่าจะมีความหมายว่า รุ่งอรุณของชาติในระบอบประชาธิปไตย

**อ้างอิง**
หมวดหมู่:สุริยเทพ
หมวดหมู่:เทวดาในศาสนาฮินดู
หมวดหมู่:ตัวละครในรามายณะ
พระเจ้าเกออร์คที่ 5 แห่งฮันโนเฟอร์

พระเจ้าเกออร์คที่ 5 แห่งฮันโนเฟอร์ (Georg Friedrich Alexander Karl Ernst August; 27 พฤษภาคม ค.ศ. 1819 – 12 มิถุนายน ค.ศ. 1878) เป็นกษัตริย์องค์สุดท้ายของฮันโนเฟอร์ พระราชบุตรองค์เดียวและผู้สืบสกุลของกษัตริย์แอ็นสท์ เอากุสท์ รัชกาลของเกออร์คที่ 5 สิ้นสุดลงด้วยสงครามออสโตร-ปรัสเซียหลังจากนั้นปรัสเซีย ก็ผนวกฮันโนเวอร์

**อ้างอิง**
หมวดหมู่:พระมหากษัตริย์ฮันโนเฟอร์
หมวดหมู่:เจ้าชายสหราชอาณาจักร
หมวดหมู่:ราชวงศ์ฮันโนเฟอร์
หมวดหมู่:บุคคลจากเบอร์ลิน
หมวดหมู่:มกุฎราชกุมารแห่งฮันโนเฟอร์
หมวดหมู่:ไนต์ออฟเดอะการ์เตอร์
หมวดหมู่:ผู้ได้รับเครื่องอิสริยาภรณ์เลฌียงดอเนอร์
แชมเปียนชิปเมเนเจอร์ 3

แชมเปียนชิปเมเนเจอร์ 3 (italic=yes) เป็นเกมในซีรีส์แชมเปียนชิปเมเนเจอร์ของเกมคอมพิวเตอร์จัดการฟุตบอล ซึ่งเป็นเกมแรกในยุคสมัยที่สามของซีรีส์ เกมดังกล่าวได้รับการพัฒนาโดยบริษัทสปอตส์อินเตอร์แอกทีฟ และวางจำหน่ายเฉพาะสำหรับพีซีในฤดูใบไม้ผลิ ค.ศ. 1999

**รูปแบบการเล่น**
แชมเปียนชิปเมเนเจอร์ 3 มีอินเทอร์เฟซผู้ใช้และระบบเมนูใหม่ โดยส่วนใหญ่จะใช้แถบเมนูแนวตั้งทางด้านซ้ายของหน้าจอ เช่นเดียวกับแถบเมนูแนวนอนแบบดั้งเดิมที่ด้านบนและด้านล่างของหน้าจอ นอกจากระบบเมนูใหม่แล้ว รูปภาพพื้นหลังที่มีความละเอียดสูงอีกมากก็ได้รับการเพิ่มเข้ามา ซึ่งส่วนใหญ่เกี่ยวข้องกับหน้าจอใดก็ตามที่ผู้เล่นกำลังดูอยู่
เกมนี้มีการเปลี่ยนแปลงเล็ก ๆ น้อย ๆ จำนวนมากในรูปแบบการเล่น รวมถึงระบบจับคู่ที่ได้รับการปรับปรุง, ตารางการฝึกที่ปรับแต่งได้, การแข่งชิงถ้วยจากทั่วโลก, ระบบแทกติกที่เจาะลึกยิ่งขึ้น, ตัวสำรองและทีมเยาวชนที่สมจริง ตลอดจนการสอดแนมผู้เล่นที่ได้รับการปรับปรุง ส่วนการเพิ่มใหม่ที่สำคัญอย่างหนึ่งคือความสามารถในการเล่นเกมแบบหลายผู้เล่นผ่านแลน (LAN) ทำให้มีผู้คนมากถึง 16 คนสามารถแข่งกันเองใน 'โลก' ของเกมเดียวกันได้ โดยสามารถใช้ตัวเลือกนี้เพื่อเล่นผ่านอินเทอร์เน็ตได้เช่นกัน ตลอดจนโหมดหลายผู้เล่นผลัดกันในอุปกรณ์เดียวกันยังได้ขยายเพื่อให้สามารถรองรับผู้เล่นได้ถึง 16 คนในเครื่องเดียวกัน
ฐานข้อมูลของนักฟุตบอลและสตาฟเพิ่มขึ้นเป็น 25,000 คนสำหรับเวอร์ชันนี้ โดยเพิ่มความลึกซึ้งและความสมจริงของเกมอีกครั้ง เนื่องจากฐานข้อมูลผู้เล่นที่เพิ่มขึ้นและการประมวลผลจำนวนมากที่เกมจำเป็นต้องทำ จึงใช้การออกแบบ 'หลายอย่างพร้อมกัน' โดยวิธีนี้ทำให้คอมพิวเตอร์สามารถประมวลผลข้อมูลในเบื้องหลังได้ ในขณะที่ยังคงให้ผู้เล่นทำสิ่งต่าง ๆ เช่น ท่องไปรอบ ๆ เกม, ค้นหาผู้เล่น, เปลี่ยนกลยุทธ์ เป็นต้น
จำนวนลีกที่สามารถเล่นได้เพิ่มขึ้นในภาคนี้จนถึงรวมระบบลีกของสิบห้าประเทศที่สามารถเลือกได้ นับเป็นครั้งแรกของลีกที่สามารถเล่นได้นอกยุโรป

**การตอบรับ**
แชมเปียนชิปเมเนเจอร์ 3 ได้รับการวิจารณ์โดยทั่วไปในเชิงบวก และได้รับการจัดอันดับที่สูงกว่า 85 เปอร์เซ็นต์อย่างสม่ำเสมอ นิตยสารพีซี โซน ให้คะแนนเกมสูงสุด (93 เปอร์เซ็นต์) โดยยกย่องความลึกของฐานข้อมูล และความสะดวกในการใช้ แม้ว่าจะทำงานช้าเด่นชัดในฮาร์ดแวร์รุ่นเก่าก็ตาม
อนึ่ง เกมดังกล่าวได้รับความนิยมในสหราชอาณาจักร โดยมียอดขายที่ 170,000 ชุด

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2542
หมวดหมู่:เกมสำหรับวินโดวส์
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:วิดีโอเกมภาคต่อ
หมวดหมู่:วิดีโอเกมการจัดการฟุตบอล
ลอบเนีย

ลอบเนีย (Ло́бня) เป็นเมืองในแคว้นมอสโก, รัสเซีย ตั้งอยู่ห่างจากมอสโกไปทางตะวันตกเฉียงเหนือsp=us ประชากร: ; ; ; 30,000 (1970).

**ประวัติศาสตร์**
ลอบเนียถูกก่อตั้งขึ้นในปี 1902 และได้รับสถานะเมืองในปี 1961 date=May 2010

**สถานะการบริหารและเทศบาล**

**สถาปัตยกรรม**

**ผู้คน**
 มีฮาอิล มีชุสติน (เกิด 1966) นักการเมืองชาวรัสเซีย (นายกรัฐมนตรีรัสเซีย)

**อ้างอิง**

**แหล่งข้อมูลอื่น**
 Official website of Lobnya date=2022-04-02  ru- Unofficial website of Lobnya ru
แดง พระโขนง

แดง พระโขนง เป็นภาพยนตร์ไทยแนวตลกจากค่าย เอ็มพิคเจอร์ส โดยเป็นผลงานการกำกับภาพยนตร์เรื่องแรกของ เฉลิมพล ทิฆัมพรธีรวงศ์ หรือ แจ๊ค แฟนฉัน และเอ็กซ์ วัชระพงษ์ ปัทมะ นำแสดงโดย เมลิค เอเฟ่ ไอย์กูน หรือ วันเฉลิม วัยเด็กจากละครเรื่อง ทองเนื้อเก้า ทางไทยทีวีสีช่อง 3 ร่วมด้วยหม่ำ จ๊กมก และสุเทพ สีใส โดยภาพยนตร์เรื่องนี้ได้บวงสรวงเปิดกล้องวันจันทร์ที่ 12 ตุลาคม พ.ศ. 2563
ภาพยนตร์เรื่องนี้นำตำนานของแดงซึ่งเป็นลูกของแม่นากพระโขนง ที่จริงแล้วตามตำนานไม่ได้บอกว่าลูกของแม่นากเป็นผู้หญิงหรือชายเนื่องจากแม่นากนั้นตายท้องกลม  ดังนั้นจึงเป็นความอิสระที่ทำให้ผู้กำกับหยิบมาตีความว่าเป็นผู้ชาย ภาพยนตร์เล่าเรื่องราวหลังจากเหตุการณ์ผีนางนากแห่งทุ่งพระโขนงถูกสมเด็จโตปราบและนำปั้นเหน่งของนางนากไปบำเพ็ญเพียรกับพระมาก จนเวลาผ่านมา 10 ปี  เมื่อ แดง ลูกชายของนางนากที่สมเด็จโตไม่ได้นำร่างไปบำเพ็ญเพียรด้วย ได้ออกอาละวาดหลอกหลอนชาวบ้านจนเกิดความโกลาหลครั้งใหญ่ ชาวบ้านจึงต้องหาทางหยุดยั้งผีแดง

**นักแสดง**
 เมลิค เอเฟ่ ไอย์กูน รับบทเป็น แดง พระโขนง- หม่ำ จ๊กมก รับบทเป็น ลุงอิน- สุเทพ สีใส รับบทเป็น หมอผีข่วย- อาภาพร นครสวรรค์ รับบทเป็น ยายหวี- นุ้ย เชิญยิ้ม รับบทเป็น กำนันกล้วย- วรชาติ ธรรมวิจินต์ - โย่ง เชิญยิ้ม- พวง เชิญยิ้ม- นงค์ เชิญยิ้ม- ภูวรักษ์ คำสิงห์ รับบทเป็น ศรี- ริญญารัตน์ วัชรโรจน์สิริ รับบท จัน- สุรชัย บ่อสุวรรณ รับบทเป็น เฮง- มาชิดา สุทธิกุลพานิช รับบทเป็น มะลิ- ทราย เจริญปุระ รับบทเป็น นางนาก- วินัย ไกรบุตร รับบทเป็น พระมาก

**งานสร้าง**
ผู้กำกับภาพยนตร์ทั้งสองคนคือ เฉลิมพล ทิฆัมพรธีรวงศ์ และวัชระพงษ์ ปัทมะ เป็นเพื่อนกันมานานตั้งแต่เรียนมหาวิทยาลัย มีอยู่วันหนึ่งเฉลิมพลเกิดแนวคิดที่จะทำภาพยนตร์เกี่ยวกับลูกย่านากขณะที่กำลังขับรถไปกินเหล้าเพราะอกหัก เป็นแนวคิดที่เกิดขึ้นเมื่อ 10 ปีก่อนสร้างเป็นหนัง ได้ร่วมกันพัฒนาต่อกับหม่ำ จ๊กมก ใช้เวลาพัฒนาบทนาน 3 ปี
นักแสดงคนแรกที่ได้รับเลือกมาแสดงคือ โบ๊ท ภูวรักษ์ คำสิงห์ ลูกชายของสมรักษ์ คำสิงห์ มารับบทเป็นศรี หัวโจกของกลุ่ม

**รายได้**
ภาพยนตร์เปิดตัววันแรกด้วยรายได้ 8 ล้านบาท สัปดาห์แรกทำรายได้ 30.2 ล้านบาท

**อ้างอิง**
หมวดหมู่:ภาพยนตร์ไทยที่ออกฉายในปี พ.ศ. 2565
หมวดหมู่:ภาพยนตร์สยองขวัญไทย
หมวดหมู่:ภาพยนตร์ไทย
หมวดหมู่:แม่นากพระโขนง
หมวดหมู่:ภาพยนตร์ที่มีฉากในกรุงเทพมหานคร